C 264/6
—
HR
Službeni list Europske unije
27.7.2023.
Uključivanje regionalne i lokalne razine upravljanja
Izreka „misli globalno, djeluj lokalno” sve je važnija kad se govori o strategijama i planovima prilagodbe klimatskim promjenama.
Lokalne i regionalne uprave glavni su pokretači prilagodbe jer se mnoge intervencije za prilagodbu klimatskim promjenama provode na lokalnoj i regionalnoj razini i stoga ovise o specifičnom lokalnom kontekstu.
Lokalne vlasti imaju važnu ulogu u poticanju angažmana javnosti i lokalnog djelovanja jer informiraju građane o koristima prilagodbe klimatskim promjenama za njihovu regiju.
Uz to imaju mnogo bitnih informacija o potencijalnim lokaliziranim mjerama za prilagodbu klimatskim promjenama koje su izvedive na njihovu području.
Stoga bi međuresorna radna skupina za prilagodbu trebala omogućiti smislenu suradnju s podnacionalnim vlastima kako bi se njihovo stručno znanje iskoristilo za donošenje politika prilagodbe i kako bi se pospješile regionalne/lokalne aktivnosti u skladu s nacionalnom politikom prilagodbe.
Posebnu pozornost trebalo bi posvetiti načinu uključivanja regionalne i lokalne razine upravljanja.
Na primjer, kontaktiranjem regionalnih udruga ili međuregionalnih mreža lokalnih vlasti, kao što je Sporazum gradonačelnika, koji obuhvaća više od 11 000 lokalnih i regionalnih tijela koja predstavljaju 341 milijun osoba i pripremaju svoje zajednice na život s posljedicama klimatskih promjena.
—
Definiranje i uključivanje dionika
Klimatske promjene utjecat će na cijelo društvo i izazvati nesigurnosti, stoga međuresorna radna skupina mora definirati sve relevantne skupine dionika, uključujući socijalne partnere i organizacije civilnog društva, čije je sudjelovanje potrebno da bi se osmislile djelotvorne mjere prilagodbe klimatskim promjenama.
Sudjelovanjem dionika poboljšat će se donošenje odluka za prilagodbu klimatskim promjenama jer će se osigurati odgovornost dionika za taj proces.
To će pak poboljšati sveukupnu kvalitetu strategije ili plana prilagodbe klimatskim promjenama koji izrađuje međuresorna radna skupina.
Definiranje skupina dionika može se olakšati tako da se utvrdi razlika između dvije skupine dionika – nositelja promjena i dionika na koje bi mogle utjecati klimatske promjene.
— Prvu skupinu dionika predstavljaju potencijalni nositelji promjena koji mogu doprinijeti radu nacionalnih i/ili regionalnih/lokalnih uprava pružanjem dodatnih informacija, resursa ili kapaciteta.
Toj kategoriji mogu pripadati dionici kao što su istraživački instituti koji pružaju ili poboljšavaju baze znanja o prilagodbi klimatskim promjenama, privatni sektor koji pruža korisne informacije o boljoj prilagodbi politika prilagodbe i financijska sredstva, prekogranični akteri koji pomažu u boljem razumijevanju prekograničnih područja i pograničnih regija te nevladine organizacije, posebno lokalne organizacije civilnog društva, koje pomažu u boljem razumijevanju područja, provedbi mjera prilagodbe i informiranju o potrebi za prilagodbom klimatskim promjenama kako bi se olakšale promjene na lokalnoj i regionalnoj razini.
— Druga skupina dionika koje treba uključiti u proces prilagodbe klimatskim promjenama su oni za koje je vjerojatnije da će biti pogođeni klimatskim promjenama.
To su uglavnom ranjive zajednice (koje uključuju, ali nisu ograničene na, osobe koje žive u siromaštvu ili im prijete siromaštvo i socijalna isključenost, osobe s invaliditetom, starije osobe i one s postojećim zdravstvenim poteškoćama, trudnice, raseljene osobe, društveno marginalizirane osobe, izloženi radnici i djeca) ili subjekti i interesne skupine koji predstavljaju te ranjive zajednice koje u protivnom ne bi mogle sudjelovati u tom procesu.
Nejednaka izloženost i osjetljivost različitih regija i socioekonomskih skupina na klimatske utjecaje pogoršava postojeće nejednakosti i ranjivosti.
Stoga je iznimno važno osigurati pravednu tranziciju kojom se smanjuje nejednakost opterećenja koje uzrokuju klimatski rizici i jamči da svi dionici imaju jednake koristi od prilagodbe.
Te se dvije skupine dionika konceptualno odvajaju kako bi se osigurala dovoljna pokrivenost svih potrebnih aspekata, ali preklapanje među njima treba se prepoznati i cijeniti.
Drugim riječima, oni koji su posebno osjetljivi na klimatske promjene mogu biti i nositelji promjena, čak i ako su im resursi u određenoj mjeri ograničeni.
Mogli bi i imati resurse, prije svega informacije koje su manje dostupne onima koji nisu u njihovu položaju, o tome kako se suočavaju s osjetljivosti na klimatske promjene i koliko bi određene intervencije mogle biti djelotvorne.
Osim toga, razlike u ponašanju i stavovima o klimatskim promjenama s obzirom na spol (5) također pokazuju da treba osigurati uravnoteženo sudjelovanje muškaraca i žena u postupku donošenja odluka i u provedbi.
Djeca obično ne sudjeluju u javnom donošenju odluka, ali (5) Na primjer, u literaturi se navodi da su muškarci u bogatijim zemljama često manje zabrinuti zbog klimatskih promjena od žena.
Vidjeti npr.
Bush i Clayton (2023.).